ยกเลิก คอนเสิร์ต บอดี้สแลม ดัม-มะ-ชา-ติ ป๋าเต็ด ตัดปัญหาโดนด่า
หลังจากมีการทำการตลาดลดราคาบัตรคอนเสิร์ต บอดี้สแลม ดัม-มะ-ชา-ติ นำสินค้าผู้สนับสนุนมาลดราคาบัตรจาก 1,500 บาท เหลือเพียง 399 บาท ก็เจอเสียงต่อว่าขรมว่าเอาเปรียบคนที่ซื้อบัตรไปแล้ว แม้ว่าจะมีการแจก Photo Book พิเศษของบอดี้สแลมตามหลัง แต่ก็ยังไม่อาจลบเสียงวิพากษ์วิจารณ์ได้,ล่าสุด ป๋าเต็ด ยุทธนา บุญอ้อม ตัดสินใจช็อก ประกาศยกเลิกการแสดงคอนเสิร์ต บอดี้สแลม ดัม-มะ-ชา-ติ ในจังหวัดที่เหลือ โดยจะเล่นที่นครราชสีมาเป็นที่จังหวัดสุดท้าย โดย ป๋าเต็ด ประกาศว่า,จุดเริ่มต้นของคอนเสิร์ตนี้คือเรามีความฝัน เราอยากให้เกิดคอนเสิร์ตใหญ่เต็มรูปแบบด้วยโปรดักชั่นที่ดีที่สุดเท่าที่เราจะทำได้ทั่วประเทศ ซึ่งเรารู้ว่าเป็นความฝันที่ใหญ่เกินตัว และไม่ง่ายที่จะทำให้สำเร็จ แต่ด้วยการสนับสนุนของทุกฝ่ายที่เกี่ยวข้อง ไม่ว่าจะเป็นทีมงาน ผู้บริหาร สปอนเซอร์ ก็ทำให้เราตัดสินใจเดินหน้าไป โดยตั้งใจว่าจะวางแผนจัดการอย่างเต็มที่เพื่อให้ดำเนินการได้จริง,ในระหว่างการเดินทางของปรากฏการณ์ ดัม–มะ–ชา–ติ เมื่อเริ่มต้นขึ้น ก็ได้เกิดปัญหาต่างๆ ในหลายขั้นตอน ซึ่งเราก็พยายามแก้ไขให้ดีที่สุดทุกครั้ง เพื่อให้ความฝันนี้ดำเนินต่อไป ให้ทุกคนได้สัมผัสสิ่งที่เราตั้งใจทำให้เกิดขึ้นอย่างทั่วถึง,แต่ด้วยข้อจำกัดมากมาย ทั้งประสบการณ์ ความสามารถในการจัดการของเรา และการตัดสินใจที่ไม่ดีพอ รวมถึงระยะเวลาที่มีจำกัด จึงทำให้เราเดินมาพบกับความเป็นจริงในวันนี้ที่ว่า ฝันของเรานั้นมันใหญ่เกินไปจริงๆ โดยเฉพาะการตัดสินใจแก้ปัญหาด้วยการลดราคาบัตรครั้งล่าสุด เพื่อหวังว่าจะทำให้ทัวร์ดำเนินต่อไปได้อย่างที่เราตั้งใจ แต่กลับสร้างความรู้สึกที่ไม่ดีแก่ผู้คนมากมาย โดยเฉพาะผู้ที่ซื้อบัตรไปแล้วทั้งที่ดูแล้วและยังไม่ได้ดู,ซึ่งความรู้สึกของทุกคนเป็นสิ่งที่บอดี้สแลมและทีมงานทั้งหมดให้ความสำคัญที่สุด ด้วยเหตุนี้เราจึงต้องยอมรับความจริงและขอตัดสินใจพักความฝันของเราไว้เพียงเท่านี้ เราจะเปิดการแสดง ปรากฏการณ์ ดัม–มะ–ชา–ติ ที่โคราชเป็นจังหวัดสุดท้าย และขออภัยทุกท่านเป็นอย่างสูงที่จะต้องยกเลิกทัวร์ในจังหวัดที่เหลือทั้งหมด (หมายรวมถึงโปรโมชั่นบัตร 399 บาท และ Photo Book จำเป็นต้องยกเลิกไปด้วยเช่นกัน),โดยผู้ที่ซื้อบัตรไปแล้ว สามารถนำบัตรไปคืนได้ที่จีเอ็มเอ็มไลฟ์ (อาคารจีเอ็มเอ็ม อโศก) และไทยทิคเก็ตเมเจอร์ 13 สาขาหลัก (ส่งไปรษณีย์ได้) ตั้งแต่วันที่ 11 พฤศจิกายน 2557–วันที่ 31 มกราคม 2558 (TTM ติดต่อสอบถาม 02-262-3456, GMM LIVE ติดต่อสอบถาม 02-669 -8846),การตัดสินใจครั้งนี้อาจไม่ใช่การตัดสินใจที่ดีที่สุด อาจก่อให้เกิดความไม่พอใจแก่หลายๆ คน เราต้องขอโทษอีกครั้งไว้ ณ ที่นี้ ขอขอบคุณทุกคนที่ให้การสนับสนุน ปรากฏการณ์ ดัม–มะ–ชา–ติ มาตลอดและขอโทษที่ทำให้เกิดความรู้สึกที่ไม่ดี เราสัญญาว่าเราจะจดจำความผิดพลาดนี้เป็นบทเรียนครั้งสำคัญของวงและทีมงานทุกคน,อย่างไรก็ตามเราจะไม่หยุดฝัน เพราะอย่างน้อยความฝันครั้งนี้ของเรา แม้ไม่สำเร็จสมบูรณ์อย่างที่ตั้งใจ แต่ก็สร้างช่วงเวลาที่ดีที่เรามีร่วมกันตลอดทุกโชว์ที่ผ่านมา เราได้แต่หวังว่าฝันครั้งต่อไปของเราจะมีโอกาสทำให้เป็นความจริงได้ โดยมีทุกคนอยู่ร่วมกัน,ขอบคุณและขออภัยอีกครั้ง,ตูนและเพื่อนๆ วงบอดี้สแลม,ยุทธนา บุญอ้อม และทีมงาน ปรากฏการณ์ ดัม–มะ–ชา–ติ ทุกคน., 
หลังจากมีการทำการตลาดลดราคาบัตรคอนเสิร์ต บอดี้สแลม ดัม-มะ-ชา-ติ จาก 1,500 บาท เหลือเพียง 399 บาท ก็เจอเสียงต่อว่าขรมว่าเอาเปรียบคนที่ซื้อบัตรไปแล้ว แม้ว่าจะมีการแจก Photo Book พิเศษของบอดี้สแลม แต่ก็ยังไม่อาจลบเสียงต่อว่าได้
บอดี้สแลม,bodyslam,บอดี้สแลมยกเลิกคอนเสิร์ต,บอดี้สแลมดัม-มะ-ชา-ติ,บัตรคอนเสิร์ตบอดี้สแลม,bodyslamยกเลิกคอนเสิร์ต,ป๋าเต็ด ยุทธนา บุญอ้อม,ข่าวบันเทิง,ไทยรัฐ,ไทยรัฐออนไลน์